Ane Ezenarro Beristain

Ane Ezenarro Beristain (Eibar, Gipuzkoa, 1991eko otsailaren 1a) bide ingeniaria da lanbidez, bertso gai-jartzaile eta aurkezle ere aritzen da.

 Bizitza 

 Formakuntza 
Bide, ubide eta portuetako ingeniaritza ikasketak burutu zituen Kantabriako Unibertsitatean (Santander, Espainia) eta Ecole Nationale des Ponts et Chaussées-en (Paris, Frantzia)

 Lan ibilbidea 

 Gai-jartzaile 
Getarian (Gipuzkoa) bizi da eta bertako bertso-eskolako partaidea da. Gai-jartzaile eta aurkezle lanetan nabarmendu da. 2017ko Gipuzkoako Herri Arteko Txapelketan aritu zen lehen aldiz gai-jartzaile, gai-emaile eta aurkezle lanetan (Getaria, 2017-03-04). Eskolarteko Txapelketa zela-eta Bertsozale Elkarteak antolatutako gai-jartzailetza ikastaroan hartu zuen parte 2018an, eta txapelketa horretako gaiak jartzeaz arduratu ziren. 2019ko Gipuzkoako Bertsolari Txapelketako gai-jartzaile taldean sartu zen gero, eta harrezkero, Gipuzkoako Txapelketetan, Eskolartekoetan, eta hainbat sariketa eta plazatan aritu da langintza horretan. 2022an, Euskal Herriko Bertsolari Txapelketa Nagusiko gai-jartzaile taldeko kidea izan zen eta hainbat saiotan aurkezle eta gai-emaile lanak egin zituen, tartean, Durangon jokatu zen finalaurrekoan.

Txapelketetan gaiak taldean jartzen dituzte, Txapelketa nagusian, esaterako, 14 lagun aritu izan dira, euren artean oso ezberdinak ikuspuntu ezberdinak edukitzen laguntzeko, zentzu guztietan, esparru ezberdinetako jendea dira eta. Kontuan edukitzen dute, besteak beste, generoa. Euskara asko zaintzen dute transmisioaren aldetik, kulturaren zainketaren aldetik, baita gaiak formulatzeko orduan ere. Oreka bati eusten saiatzen dira, gizarteko esparru ezberdinak adieraziz. Azken neurrian, bizitzako edozein esparrutan kontuan eduki beharko liratekeen kontuak bertso mundura eramatea da helburua.

Ane Ezenarro Beristainen esanetan, gaiak jartzeko orduan,“Guk islatu nahi dugunaren arabera hasten gara gaiak zehazten”
 Saioak 
Gai-jartzaile eta aurkezle:

 Gipuzkoako Herriarteko Bertsolari Txapelketa: 2017
 Gipuzkoako Bertsolari Txapelketa: 2019; 2024
 Euskal Herriko Bertsolari Txapelketa Nagusia: 2022
 Señora sariketa: 2023
 Gipuzkoako Eskolarteko Bertsolari Txapelketa: 2017; 2018; 2019; 2020; 2021; 2022; 2023; 2024

 Erreferentziak 

 Kanpo estekak 

Kategoria:Eibartarrak
Kategoria:Ingeniariak
Kategoria:Emakume ingeniariak
Kategoria:Gai-jartzaileak
Kategoria:Aurkezleak
Kategoria:Emakume gai-jartzaileak
Kategoria:Emakume aurkezleak